Arte vizuale - ION IANCUȚ

ION IANCUȚ

Artistul Ion Iancuţ s-a născut pe 28 februarie 1950 la Răducăneni, judeţul Iaşi. În 1975 a obţinut specializarea în cadrul Institutului de Arte Plastice „Nicolae Grigorescu” din Bucureşti. Are lucrări în colecţii particulare în România, Grecia, SUA, Italia, Germania.

A obţinut Bursa pentru sculptură „Frederic Stork” – atelier de creaţie (1976-1978), Bursa U.A.P. pentru sculptură „Dimitrie Paciurea” (1977) şi tot din 1977 a devenit membru al Uniunii Artiştilor Plastici. A primit numeroase premii şi distincţii, dintre care amintim: Marele Premiu la Simpozionul de Sculptură de la Burgas (1979), Premiul pentru Sculptură U.A.P. (1980), Premiul pentru Sculptură la Bienala de Plastică Mică de la Budapesta (1981), Distincţia „Una cultura per Europa”, acordată de Institutul Italian de Cultură (1986), Premiul I la Simpozionul Internaţional de Sculptură de la Mtskheta – Gruzia (1989), Medalia de aur „Dantesca Ravena Italia” (1989), Medalia Eminescu „Teiul de aur” pentru opera „Omnia în Arta Plastică”, Botoşani (2010). A organizat expoziţii personale atât în ţară, cât şi în Italia, Olanda, Suedia sau Germania. „Iancuţ este un frământat, un explorator al teritoriului mitologic. Este preocupat îndeosebi de prospecţiunile acestui tărâm, un tărâm studiat care l-a ajutat să pătrundă mai profund în viaţa personajelor sale, să adâncească viaţa lor lăuntrică, plină de expresivitate, să descifreze fenomenele simbolice şi semnificative ale acestora, urmărind prin penel sau modelaj feţele şi atitudinile, dar şi poveştile personajelor sale”

(Lucia Valentina Stanciu, istoric de artă)

Contents